techiaith/cofnodycynulliad_en-cy huggingface dataset:
English: I'm sure that you're aware that the Minister for education works very closely with our schools and our headteachers. The Welsh Government, when we bring forward any policy or guidance, follow the latest public health advice. If that should change, the Minister for education will obviously update Members.
Welsh: Rwy'n siŵr eich bod chi'n ymwybodol bod y Gweinidog addysg yn gweithio'n agos iawn gyda'n hysgolion a'n penaethiaid. Mae Llywodraeth Cymru, pan fyddwn ni'n cyflwyno unrhyw bolisi neu ganllawiau, yn dilyn y cyngor iechyd cyhoeddus diweddaraf. Os bydd hynny'n newid, bydd y Gweinidog addysg yn amlwg yn rhoi'r wybodaeth ddiweddaraf i'r Aelodau.
English: Trefnydd, with winter fast approaching, many people have contacted me expressing concern at the amount of shoal in rivers next to communities that were devastated by flooding in February 2020, including Clydach Terrace in Ynysybwl and Oxford Street in Nantgarw. Though some work has been undertaken in some areas, due to the impact of the floods on the riverbanks, the amount of shoal remains extensive. Natural Resources Wales have stated to residents that they don't have the funding to do more work in these areas. Can I therefore request a statement from the Minister for Climate Change specifically regarding the dredging and deshoaling of rivers next to at-risk communities, and on progress made on implementing the national strategy for flood and coastal erosion risk management in Wales since its publication in October 2020?
Welsh: Trefnydd, gyda'r gaeaf yn prysur agosáu, mae llawer o bobl wedi cysylltu â mi yn mynegi pryder ynghylch y nifer o fasleoedd mewn afonydd wrth ymyl cymunedau a gafodd eu dinistrio gan lifogydd ym mis Chwefror 2020, gan gynnwys Teras Clydach yn Ynysybwl a Stryd Rhydychen yn Nantgarw. Er bod rhywfaint o waith wedi'i wneud mewn rhai ardaloedd, oherwydd effaith y llifogydd ar lannau'r afon, mae nifer y basleoedd yn parhau i fod yn helaeth. Mae Cyfoeth Naturiol Cymru wedi dweud wrth drigolion nad oes ganddyn nhw'r arian i wneud mwy o waith yn y meysydd hyn. Ac felly a gaf i ofyn am ddatganiad gan y Gweinidog Newid Hinsawdd yn benodol ynghylch carthu a lleihau basleoedd mewn afonydd wrth ymyl cymunedau sydd mewn perygl, ac ar y cynnydd sydd wedi'i wneud o ran gweithredu'r strategaeth genedlaethol ar gyfer rheoli perygl llifogydd ac erydu arfordirol yng Nghymru ers ei chyhoeddi ym mis Hydref 2020?
English: Thank you. Well, unfortunately, the area to which you refer suffered severe flooding in February 2020, just ahead of the COVID-19 pandemic, and I'm aware of a great deal of work that has been carried out by NRW and the local authority. I will certainly ask the Minister to write to you to update you in relation to the specific question you asked.
Welsh: Diolch. Wel, yn anffodus, dioddefodd yr ardal yr ydych chi'n cyfeirio ati lifogydd difrifol ym mis Chwefror 2020, ychydig cyn pandemig COVID-19, ac rwy'n ymwybodol o lawer iawn o waith sydd wedi'i wneud gan Cyfoeth Naturiol Cymru a'r awdurdod lleol. Fe wnaf i yn sicr ofyn i'r Gweinidog ysgrifennu atoch chi i roi'r wybodaeth ddiweddaraf i chi ynghylch y cwestiwn penodol y gwnaethoch chi ei ofyn.
English: Trefnydd, on Friday, I will be attending the 125th birthday celebration of Tata Steel in my own constituency. My community is built on steel, as you well know, and I'm incredibly proud of that. Now, the future of steel production is low carbon, locally produced steel, and Shotton Steel should be right at the forefront of that process. Can we have a statement, a Welsh Government statement, Trefnydd, on the importance of the steel industry to all parts of Wales, including Shotton Steel, and perhaps wishing them a very happy birthday and a successful future?
Welsh: Trefnydd, ddydd Gwener, byddaf i'n bresennol yn nathliad pen-blwydd Tata Steel yn 125 oed yn fy etholaeth i. Mae fy nghymuned wedi'i hadeiladu ar ddur, fel y gwyddoch chi'n iawn, ac rwy'n hynod falch o hynny. Nawr, mae dyfodol cynhyrchu dur yn garbon isel, dur wedi'i gynhyrchu'n lleol, a dylai Shotton Steel fod ar flaen y gad yn y broses honno. A gawn ni ddatganiad, gan Lywodraeth Cymru, Trefnydd, am bwysigrwydd y diwydiant dur i bob rhan o Gymru, gan gynnwys Shotton Steel, ac efallai dymuno pen-blwydd hapus iawn iddyn nhw a dyfodol llwyddiannus?
English: Well, I'm certainly very happy to wish them penblwydd hapus. As you know, this Government is absolutely committed to a very strong and sustainable steel sector, and you'll probably be aware that the Minister for Economy, in his very first engagement in the portfolio, attended a meeting with the Steel Council, and I know he has visited Shotton recently with you. The Minister for Economy did make a statement in July on the importance of a decarbonised industry and our support for the future of steel, to which you refer, and I know he'll be going to Tata Port Talbot later this week.
Welsh: Wel, yn sicr, rwy'n hapus iawn i ddymuno pen-blwydd hapus iddyn nhw. Fel y gwyddoch chi, mae'r Llywodraeth hon wedi ymrwymo'n llwyr i sector dur cadarn a chynaliadwy iawn, ac mae'n debyg y byddwch chi'n ymwybodol bod Gweinidog yr Economi, yn ei gysylltiad cyntaf yn y portffolio, wedi mynychu cyfarfod gyda'r Cyngor Dur, a gwn i ei fod ef wedi ymweld â Shotton yn ddiweddar gyda chi. Gwnaeth Gweinidog yr Economi ddatganiad ym mis Gorffennaf ar bwysigrwydd diwydiant wedi'i ddatgarboneiddio a'n cefnogaeth ni i ddyfodol dur, y gwnaethoch chi gyfeirio ato, a gwn i y bydd e'n mynd i Tata Port Talbot yn ddiweddarach yr wythnos hon.
English: The riots in Mayhill in Swansea in May were shocking. I know how hard the police have worked to identify and arrest those responsible. Can I ask for a statement setting out what has been learned from those events, and whether any further community support might be needed?
Welsh: Roedd y terfysgoedd ym Mayhill yn Abertawe ym mis Mai yn frawychus. Gwn i pa mor galed y mae'r heddlu wedi gweithio i nodi ac arestio'r rhai sy'n gyfrifol. A gaf i ofyn am ddatganiad sy'n nodi'r hyn y cafodd ei ddysgu o'r digwyddiadau hynny, ac a allai fod angen unrhyw gymorth cymunedol arall?
English: Thank you. You are quite right, they were certainly shocking scenes, and I know the Minister for Social Justice has worked very closely with the police to ensure that lessons are learnt, and particularly worked in relation to community cohesion. If the Minister has anything further to update us on following the previous one, I will certainly ask her to do so.
Welsh: Diolch. Rydych chi yn llygad eich lle, yr oedden nhw'n sicr yn olygfeydd brawychus, a gwn i fod y Gweinidog Cyfiawnder Cymdeithasol wedi gweithio'n agos iawn gyda'r heddlu i sicrhau bod gwersi'n cael eu dysgu, ac wedi gweithio'n benodol ar cydlyniant cymunedol. Os oes gan y Gweinidog unrhyw wybodaeth ddiweddar i'w rhoi i ni yn dilyn yr un blaenorol, yn sicr, fe wnaf ofyn iddi wneud hynny.
English: Trefnydd, will the finance Minister make a statement updating Members on what steps the Welsh Government is taking to get to grips with the concerns of those businesses that failed to access financial support, adequate support indeed, during the pandemic, and that are now facing difficulties, particularly those that have fallen between the cracks? One of those businesses is a shop owner in Carmarthen, who took the opportunity to do some work on their business and to undertake repairs when her tenant moved out. As soon as they were ready to rent out the property again, the first lockdown started and they couldn't find someone to rent the shop. They now face a business rates bill of thousands. Now, of course, businesses have received business rates relief over that period, but because the property was empty, the individual concerned failed to receive the same support. So, has the Government undertaken an assessment of how many businesses are in similar positions, and would the Minister consider providing financial support in these particular cases? Thank you.
Welsh: Trefnydd, a wnaiff y Gweinidog cyllid ddatganiad yn diweddaru Aelodau ar pa gamau y mae Llywodraeth Cymru yn eu cymryd i fynd i'r afael â phryderon y busnesau hynny sydd wedi methu â chael gafael ar gymorth ariannol digonol yn ystod y pandemig, ac sydd bellach yn wynebu anawsterau, yn arbennig y rhai sydd wedi cwympo drwy'r craciau? Mae un o'r busnesau hynny yn berchennog siop yng Nghaerfyrddin, a gymerodd y cyfle i wneud rhywfaint bach o waith atgyweirio ac ailaddurno pan symudodd ei thenant mas yn 2019. Yn union fel oedd hi ar fin hysbysebu'r eiddo i'w rentu eto, dechreuodd y cyfnod clo cyntaf, ac ni lwyddodd hi, wrth gwrs, i ffeindio rhywun i rentu'r siop. Mae hi bellach yn wynebu bil trethi busnes am filoedd o bunnoedd. Yn amlwg mae busnesau eraill wedi cael rhyddhad ar drethi dros y cyfnod hwnnw, ond achos roedd ei heiddo'n wag, fe ffaelodd hi gael yr un cymorth. Felly, a yw Llywodraeth Cymru wedi gwneud asesiad o faint o fusnesau sydd mewn sefyllfa debyg, ac a fydd hi'n ystyried darparu cymorth ariannol yn yr achosion arbennig hynny? Diolch yn fawr.
English: Diolch. As you will be aware, the Welsh Government gave the most generous support package to our businesses during the COVID-19 pandemic. We had the unique economic resilience fund. Obviously, I can't comment on an individual case, and I would advise you, if you do feel - . Whilst, obviously, we couldn't help every business, we were very keen that businesses didn't fall through the various gaps of the various funds, and I would encourage you to write to the Minister directly around your specific case.
Welsh: Diolch. Fel y gwyddoch chi, rhoddodd Llywodraeth Cymru'r pecyn cymorth mwyaf hael i'n busnesau yn ystod pandemig COVID-19. Roedd gennym ni'r gronfa cadernid economaidd unigryw. Yn amlwg, ni allaf i wneud sylw ar achos unigol, a byddwn i'n eich cynghori chi, os ydych chi'n teimlo - . Er, yn amlwg, na allem ni helpu pob busnes, roeddem ni'n awyddus iawn nad oedd busnesau'n disgyn drwy fylchau amrywiol y gwahanol gronfeydd, a byddwn i'n eich annog chi i ysgrifennu at y Gweinidog yn uniongyrchol ynghylch eich achos penodol.
English: Trefnydd, I find myself, unusually, sharing common ground with the Conservatives - [Members of the Senedd: 'Oh'] - when I was disappointed to hear that the Government would continue to press ahead with NHS COVID passes in Wales, or COVID passports. Minister, the Scottish Parliament were afforded the opportunity to debate the merits of this decision before they introduced similar measures. Will time be given to the Senedd to discuss and debate this issue? Diolch yn fawr iawn.
Welsh: Trefnydd, yn anarferol rwy'n cael fy hun yn rhannu tir cyffredin â'r Ceidwadwyr - [Aelodau'r Senedd: 'O'] - pan oeddwn i'n siomedig o glywed y byddai'r Llywodraeth yn parhau i fwrw ymlaen â phasys COVID y GIG yng Nghymru, neu basbortau COVID. Gweinidog, cafodd Senedd yr Alban gyfle i drafod rhinweddau'r penderfyniad hwn cyn iddyn nhw gyflwyno mesurau tebyg. A fydd amser yn cael ei roi i'r Senedd drin a thrafod y mater hwn? Diolch yn fawr iawn.
English: Diolch. So, we are finalising the timetable for the introduction of regulations to make the COVID pass compulsory for use in certain settings in Wales from 11 October. So, there will certainly be an opportunity.
Welsh: Diolch. Felly, rydym ni'n cwblhau yr amserlen ar gyfer cyflwyno rheoliadau i wneud y pas COVID yn orfodol i'w ddefnyddio mewn rhai lleoliadau yng Nghymru o 11 Hydref ymlaen. Felly, yn sicr bydd cyfle.
English: Minister, can we make time for Government to bring forward a debate on civil contingencies and emergency preparedness? Over the last few months, the catastrophe of Brexit has hit home to many people. The farming community have been telling us about the betrayal that they feel. The fishing industry have told us about the betrayal that they feel. We've seen thousands and thousands of lorries unable to cross the Channel. We've seen boats avoiding stopping in British ports. We've seen companies and businesses relocating wherever possible, and losing business as a direct consequence of Brexit. And in the last few weeks, we've seen empty food shelves in our supermarkets. There is a real danger, particularly with the issues at the moment around gas prices, the removal of Britain from the European gas networks, which means that we're going to see fuel poverty and food poverty in this country for the first time, at such a scale, for decades. And this is both the result of Brexit and the incompetence of the UK Conservative Government. Can we have a debate in this place about how our Government can ensure the safety and well-being of people in this country, because it's clear that the Government in London really doesn't care about what happens to the people in this country?
Welsh: Gweinidog, a gawn ni wneud amser i'r Llywodraeth gyflwyno dadl ar argyfyngau sifil a pharatoi ar gyfer argyfwng? Yn ystod y misoedd diwethaf, mae trychineb Brexit wedi effeithio ar lawer o bobl. Mae'r gymuned ffermio wedi bod yn dweud wrthym ni am y brad y maen nhw'n ei deimlo. Mae'r diwydiant pysgota wedi dweud wrthym ni am y brad y maen nhw'n ei deimlo. Rydym ni wedi gweld miloedd a miloedd o lorïau yn methu croesi'r Sianel. Rydym ni wedi gweld cychod yn osgoi galw ym mhorthladdoedd Prydain. Rydym ni wedi gweld cwmnïau a busnesau yn adleoli lle bynnag y bo modd, ac yn colli busnes o ganlyniad uniongyrchol i Brexit. Ac yn ystod yr wythnosau diwethaf, rydym ni wedi gweld silffoedd bwyd gwag yn ein harchfarchnadoedd. Mae perygl gwirioneddol, yn enwedig gyda'r materion ar hyn o bryd ynghylch prisiau nwy, yn sgil dileu Prydain o rwydweithiau nwy Ewrop, sy'n golygu ein bod ni'n mynd i weld tlodi tanwydd a thlodi bwyd yn y wlad hon ar raddfa o'r fath, am y tro cyntaf ers degawdau. Ac mae hyn yn ganlyniad i Brexit ac anallu Llywodraeth Geidwadol y DU. A gawn ni dadl yn y lle hwn ynghylch sut y gall ein Llywodraeth sicrhau diogelwch a lles pobl yn y wlad hon, oherwydd mae'n amlwg nad yw'r Llywodraeth yn Llundain yn poeni mewn gwirionedd am yr hyn sy'n digwydd i bobl y wlad hon?
English: Yes, I absolutely agree with the Member around the saga that we've certainly seen unfold. I think what we've seen from the UK Government is a complete lack of long-term planning; they're very good on short-term slogans, but they are not good on long-term planning, and that's what we need to see. You'll be aware of the carbon dioxide issue at the moment, with our abattoirs concerned that they cannot process - [ Interruption.] Well, they've put too much emphasis on markets, haven't they? And we're now seeing it with carbon dioxide, we're seeing a cost-of-living crisis, we are seeing energy prices going up, we are seeing food prices going up, we are seeing our national insurance contributions going up, and we are seeing a cut - [ Interruption.] You may find it not serious, Andrew R.T. Davies, but people are having cuts of £20 from their universal credit. We have got a cost-of-living crisis, and it's about time the UK Government started planning for the future. So, I absolutely agree with the Member that it is really important that people see Welsh Government standing up for them, and I'll be very happy to put a statement in.
Welsh: Ydw, rwy'n cytuno'n llwyr â'r Aelod ynghylch y saga yr ydym ni'n sicr wedi'i gweld yn datblygu. Rwy'n credu mai'r hyn yr ydym ni wedi'i weld gan Lywodraeth y DU yw ddiffyg cynllunio hirdymor llwyr; maen nhw'n dda iawn am sloganau tymor byr, ond nid ydyn nhw'n dda am gynllunio tymor hir, a dyna y mae angen i ni ei weld. Byddwch chi'n ymwybodol o'r mater carbon deuocsid ar hyn o bryd, gyda'n lladd-dai'n pryderi na allan nhw brosesu - [ Torri ar draws.] Wel, maen nhw wedi rhoi gormod o bwyslais ar farchnadoedd, onid ydyn nhw? Ac rydym ni'n ei weld nawr gyda charbon deuocsid, rydym ni'n gweld argyfwng costau byw, rydym ni'n gweld prisiau ynni'n codi, rydym ni'n gweld prisiau bwyd yn codi, rydym ni'n gweld ein cyfraniadau yswiriant gwladol yn codi, ac rydym ni'n gweld toriad - [ Torri ar draws.] Efallai nad ydych chi'n gweld hynny'n ddifrifol, Andrew R.T. Davies, ond mae pobl yn cael £20 wedi'i dorri o'u credyd cynhwysol. Mae gennym ni argyfwng costau byw, ac mae'n hen bryd i Lywodraeth y DU ddechrau cynllunio ar gyfer y dyfodol. Felly, rwy'n cytuno'n llwyr â'r Aelod ei bod yn bwysig iawn bod pobl yn gweld Llywodraeth Cymru yn sefyll drostyn nhw, a byddaf i'n hapus iawn i gyflwyno datganiad.
English: Trefnydd, a couple of weeks ago, I met with the principal of Coleg Gwent, and he shared with me a quite harrowing tale - well, not a tale, a fact - that one of his equestrian students had had a bad accident, and had suspected spinal injuries, and, as a result, the emergency services said that she should not be moved until they get there. Having rung every 20 minutes, for a significant time, it was nine hours before that young lady was shipped and moved to hospital as an emergency. But the implications of that I feel need to be discussed, because, as a result of that, the principal feels that he has to now pull away from providing courses in Coleg Gwent - those courses that could carry risks, like sport or equestrian advice. And I know that headteachers in schools are feeling the same about things like the Duke of Edinburgh Award. And I was wondering could I ask for an urgent statement from the education Minister on how he believes that principals of colleges, and indeed headteachers, can be expected to manage this difficult situation going forward, as many are very anxious that they cannot continue with these courses, due to being able to comply with their own risk assessments, and due to that unreasonable emergency response time. It's a really serious concern, which could affect many thousands of young people, right across Wales, as a direct result of some of the issues resulting from the pressures within the health service.
Welsh: Trefnydd ychydig wythnosau'n ôl, gwnes i gyfarfod â phennaeth Coleg Gwent, ac fe wnaeth e' rannu stori eithaf dirdynnol gyda mi - wel, nid stori, ffaith - bod un o'i fyfyrwyr marchogaeth wedi cael damwain wael, a bod, o bosibl, anafiadau i'r asgwrn cefn ganddi, ac, o ganlyniad, dywedodd y gwasanaethau brys na ddylai hi gael ei symud tan iddyn nhw gyrraedd yno. Ar ôl ffonio bob 20 munud, am gyfnod sylweddol, roedd hi'n naw awr cyn i'r wraig ifanc honno gael ei chludo a'i symud i'r ysbyty fel argyfwng. Ond mae angen trafod goblygiadau hynny, yn fy marn i, oherwydd, o ganlyniad i hynny, mae'r pennaeth yn teimlo bod yn rhaid iddo nawr dynnu nôl o ddarparu cyrsiau yng Ngholeg Gwent - y cyrsiau hynny a allai fod â risgiau, fel cyngor chwaraeon neu farchogaeth. A gwn i fod penaethiaid mewn ysgolion yn teimlo'r un fath ynghylch pethau fel Gwobr Dug Caeredin. A meddwl oeddwn i tybed a gaf i ofyn am ddatganiad brys gan y Gweinidog addysg ar sut y mae'n credu y mae modd disgwyl i benaethiaid colegau, ac yn wir penaethiaid, reoli'r sefyllfa anodd hon wrth symud ymlaen, gan fod llawer yn bryderus iawn na allan nhw barhau â'r cyrsiau hyn, oherwydd y gallu i gydymffurfio â'u hasesiadau risg eu hunain, ac oherwydd yr amser ymateb brys afresymol hwnnw. Mae'n bryder difrifol iawn, a allai effeithio ar filoedd lawer o bobl ifanc, ledled Cymru, o ganlyniad uniongyrchol i rai o'r materion sy'n deillio o'r pwysau o fewn y gwasanaeth iechyd.
English: Whilst of course I am extremely sorry to hear that somebody had to wait nine hours - I assume it was for an ambulance; I assume that's what you were saying - but you will accept that our ambulance service, and I think we should pay a huge tribute to our ambulance staff, they are dealing with unprecedented pressures. You have to remember that every time they respond to a call they have to do it in a COVID-secure way. Even putting PPE on takes time, and that has to be added obviously to the response time. Ahead of the COVID-19 pandemic, they were hitting their targets all the time. I don't think it would be a good use of Government time for a statement. If there is a concern, I'm sure the Minister for education is aware of it. I think what is really important is that people remember only to phone for an ambulance when there is an absolute need, and I'm not saying that wasn't the case that you referred to, but I think it is an opportunity for us to remember the very difficult situation that our ambulance service and our NHS are in at the current time.
Welsh: Er fy mod i'n flin iawn wrth gwrs o glywed bod yn rhaid i rywun aros naw awr - rwy'n tybio mai am ambiwlans ydoedd; rwy'n tybio mai dyna'r hyn yr oeddech chi'n ei ddweud - ond byddwch chi'n derbyn bod ein gwasanaeth ambiwlans, ac rwy'n credu y dylem ni dalu teyrnged enfawr i'n staff ambiwlans, yn ymdrin â phwysau digynsail. Rhaid i chi gofio, bob tro y byddan nhw'n ymateb i alwad y mae'n rhaid iddyn nhw ei wneud mewn ffordd sy'n ddiogel rhag COVID. Mae hyd yn oed gwisgo cyfarpar diogelu personol yn cymryd amser, ac mae'n rhaid ychwanegu hynny'n amlwg at yr amser ymateb. Cyn pandemig COVID-19, roedden nhw'n cyrraedd eu targedau drwy'r amser. Nid wyf i'n credu y byddai'n ddefnydd da o amser y Llywodraeth ar gyfer datganiad. Os oes pryder, rwy'n siŵr bod y Gweinidog addysg yn ymwybodol ohono. Rwy'n credu mai'r hyn sy'n wirioneddol bwysig yw bod pobl yn cofio ffonio am ambiwlans dim ond pan fo wir angen, ac nid wyf i'n dweud nad oedd hynny'n wir yn yr achos y gwnaethoch chi gyfeirio ato, ond rwy'n credu ei fod yn gyfle i ni gofio'r sefyllfa anodd iawn y mae ein gwasanaeth ambiwlans a'n GIG ynddi ar hyn o bryd.
English: And to give her some time to change files, I'll slow down in announcing that the next statement is by the Minister for Rural Affairs, North Wales, and Trefnydd on future farming policy and the sustainable farming scheme. So, that statement, Minister, Lesley Griffiths.
Welsh: Ac i roi amser iddi newid y ffeil, gwnaf arafu, ond gwnaf gyhoeddi bod y datganiad nesaf gan y Gweinidog materion gwledig a'r gogledd ar bolisi ffermio i'r dyfodol a'r cynllun ffermio cynaliadwy. Felly'r datganiad hynny, Weinidog, Lesley Griffiths.
English: Thank you very much, and you will have heard me say my views around the word 'active'. I thought it was very important to have in the statement, and very important that it is our active farmers who are rewarded for their work. I don't disagree with anything you were saying about Farming Connect. The reason I have put that funding forward is because I know how much it is appreciated that we have this place where people can go for support, and it's very rare I meet a farmer who hasn't had some contact with Farming Connect in their career. In relation to Glastir, as I say, we are extending them. That is to provide certainty for contract holders. I will be looking to see if we are able to open any further windows, but, at the moment, the announcement I've made today is around extending Glastir contracts, because they need to be able to plan for withdrawal from that contract and, clearly, they were ending at the end of this year, so I thought it was very important to be able to provide that certainty.
Welsh: Diolch yn fawr iawn, ac rydych chi wedi fy nghlywed i'n mynegi fy marn i am y gair 'gweithgar'. Roeddwn i'n credu ei bod hi'n bwysig iawn i ni gael hynny yn y datganiad, a'i bod hi'n bwysig iawn mai ein ffermwyr gweithgar ni sy'n cael eu gwobrwyo am eu gwaith. Nid wyf i'n anghytuno ag unrhyw beth yr oeddech chi'n ei ddweud am Cyswllt Ffermio. Y rheswm yr wyf i wedi cyflwyno'r cyllid hwnnw yw oherwydd fe wn i faint o werthfawrogiad sydd i'r ffaith fod gennym ni'r gyrchfan hon lle gall pobl fynd iddi am gymorth, a pheth anghyffredin iawn yw fy mod yn cwrdd â ffermwr nad yw wedi cael rhyw gymaint o gysylltiad â Cyswllt Ffermio yn ystod ei yrfa. O ran Glastir, fel y dywedais i, rydym ni'n ymestyn y rhain. Hynny yw, yn rhoi sicrwydd i ddeiliaid contract. Fe fyddaf i'n rhoi ystyriaeth i agor ffenestri eraill eto os gallwn i, ond, ar hyn o bryd, mae'r cyhoeddiad y gwnes i heddiw yn ymwneud ag ymestyn contractau Glastir, oherwydd mae angen iddyn nhw allu cynllunio ar gyfer tynnu'n ôl o'r contractau hynny ac, yn amlwg, roedden nhw am ddod i ben ddiwedd eleni, felly roeddwn i o'r farn ei bod hi'n bwysig iawn i ni allu rhoi'r sicrwydd hwnnw.